**LĒMUMS**

Liepājā

|  |  |
| --- | --- |
| 2024. gada 21. martā | Nr.114/3  (prot. Nr.3, 42.§) |

Par grozījumiem 2020. gada 20. februāra

lēmumā Nr.48/3 “Par Latvāņa izplatības

ierobežošanas pasākumu plānu

2020.-2025. gadam”

Ņemot vērā, ka 2023. gada augu veģetācijas sezonā Liepājas valstspilsētas administratīvajā teritorijā tika konstatētas vairākas jaunas ar latvāni invadētas teritorijas, pamatojoties uz Augu aizsardzības likuma 18.1 panta trešo daļu un sestās daļas 1. punktu, Pašvaldību likuma 10. panta pirmās daļas 21. punktu, Ministru kabineta 2008. gada 14. jūlija noteikumu Nr.559 “Invazīvo augu sugas – Sosnovska latvāņa – izplatības ierobežošanas noteikumi” 12. un 15. punktu, Dabas aizsardzības pārvaldes 2019. gada 17. oktobra lēmumu Nr.3.15/5617/2019-N, Liepājas valstspilsētas un Dienvidkurzemes novada attīstības programmas pielikuma “Liepājas valstspilsētas Rīcības un investīciju plāns 2022.-2027. gadam” rīcības virzienu D\_1.5.6. “Invazīvo un ekspansīvo augu sugu izplatības samazināšanas pasākumi” un izskatot Liepājas valstspilsētas pašvaldības domes pastāvīgās Attīstības komitejas 2024. gada 14. marta lēmumu (sēdes protokols Nr.3), Liepājas valstspilsētas pašvaldības dome **nolemj:**

1. Izdarīt grozījumus Liepājas pilsētas domes 2020. gada 20. februāra lēmuma Nr.48/3 “Par Latvāņa izplatības ierobežošanas pasākumu plānu 2020.-2025. gadam” pielikumā “Latvāņa izplatības ierobežošanas pasākumu plāns 2020.-2025. gadam”, izsakot plāna 1. pielikumu “Latvāņa izplatības ierobežošanai noteiktās teritorijas” un 2. pielikumu “Latvāņa ierobežošanas pasākumu veikšanas kalendāra grafiks” jaunā redakcijā (pielikumā).

2. Liepājas valstspilsētas pašvaldības izpilddirektoram kontrolēt lēmuma izpildi.

|  |  |  |
| --- | --- | --- |
| Priekšsēdētājs | | Gunārs Ansiņš |
| Nosūtāms: | Izpilddirektora birojam, Vides, veselības un sabiedrības līdzdalības daļai, Liepājas Komunālajai pārvaldei, oficiālajam izdevumam “Latvijas Vēstnesis” | |